CELEX: 32020D0759
Language: lt
Date: 2020-06-08 00:00:00
Title: Komisijos įgyvendinimo sprendimas (ES) 2020/759 2020 m. birželio 8 d. kuriuo, siekiant įtraukti našiųjų 12 voltų kintamosios srovės generatorių naudojimą keleiviniuose automobiliuose, kurie gali būti varomi tam tikrais alternatyviaisiais degalais, iš dalies keičiamas Įgyvendinimo sprendimas (ES) 2016/588 (Tekstas svarbus EEE)

9.6.2020   
               
               
                  LT
               
               
                  Europos Sąjungos oficialusis leidinys
               
               
                  L 179/13
               
            
         KOMISIJOS ĮGYVENDINIMO SPRENDIMAS (ES) 2020/759
         2020 m. birželio 8 d.
         kuriuo, siekiant įtraukti našiųjų 12 voltų kintamosios srovės generatorių naudojimą keleiviniuose automobiliuose, kurie gali būti varomi tam tikrais alternatyviaisiais degalais, iš dalies keičiamas Įgyvendinimo sprendimas (ES) 2016/588
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos, ir kuriuo panaikinami reglamentai (EB) Nr. 443/2009 ir (ES) Nr. 510/2011 (1), ypač į jo 11 straipsnio 4 dalį,
         kadangi:
         
                     (1)
                  
                  
                     2019 m. spalio 17 d. gamintojai „ŠKODA AUTO, a.s“, „FORD-Werke GmbH“, „Groupe RENAULT“, „FCA Italy S.p.A.“, „SEAT S.A.“, „Volkswagen AG“, „Automobiles Citroen, Automobiles Peugeot“, „PSA Automobiles SA“, „OPEL Automobile GmbH“ bendrai pateikė prašymą, kaip numatyta Komisijos įgyvendinimo reglamento (ES) Nr. 725/2011 (2) 12a straipsnyje, iš dalies pakeisti Komisijos įgyvendinimo sprendimą (ES) 2016/588 (3), siekiant išplėsti naujoviškos technologijos patvirtinimą, kad jis apimtų naudojimą keleiviniuose automobiliuose, kurie gali būti varomi tam tikrais alternatyviaisiais degalais;
                  
               
                     (2)
                  
                  
                     konkrečiai prašymo teikėjai paprašė, kad dėl didėjančios keleivinių automobilių, kurie gali būti varomi suskystintomis naftos dujomis (SND) arba suslėgtomis gamtinėmis dujomis (SGD), dalies Įgyvendinimo sprendimo (ES) 2016/588 taikymo sritis taip pat apimtų tokiuose automobiliuose naudojamus našiuosius 12 voltų kintamosios srovės generatorius ir kad atitinkamai būtų pakoreguoti tam tikri bandymo metodikos koeficientai;
                  
               
                     (3)
                  
                  
                     Komisija įvertino prašymą pagal Reglamento (ES) 2019/631 11 straipsnį, Įgyvendinimo reglamentą (ES) Nr. 725/2011 ir paraiškų pripažinti naujoviškas technologijas pagal Europos Parlamento ir Tarybos reglamentą (EB) Nr. 443/2009 (4) rengimo technines gaires (2018 m. liepos mėn. redakcija) (5). Jos nuomone, prašymas dėl SND ir SGD varomų transporto priemonių yra pagrįstas, todėl mažiausias našumas, kurį turėtų atitikti tokiose transporto priemonėse naudojami našieji 12 voltų kintamosios srovės generatoriai, turėtų būti pakoreguotas siekiant atsižvelgti į šios naujoviškos technologijos naudojimą transporto priemonėse, kurios gali būti varomos tokiais degalais;
                  
               
                     (4)
                  
                  
                     be to, užtikrinant derėjimą su kitais sprendimais dėl patvirtinimo taip pat būtų tikslinga spręsti su transporto priemonėmis, kurios gali būti varomos E85, susijusį klausimą. Konkrečiai dėl tokių transporto priemonių turėtų būti išaiškinta, kad dėl riboto E85 prieinamumo visoje Sąjungos rinkoje netikslinga šių degalų atskirti nuo benzino, siekiant nustatyti išmetamo CO2 kiekio sumažėjimą dėl našiojo 12 voltų kintamosios srovės generatoriaus naudojimo;
                  
               
                     (5)
                  
                  
                     todėl Įgyvendinimo sprendimas (ES) 2016/588 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Pakeitimas
            Įgyvendinimo sprendimas (ES) 2016/588 iš dalies keičiamas taip:
            
                        1)
                     
                     
                        2 straipsnio 1 dalies c punktas pakeičiamas taip:
                        
                                    „c)
                                 
                                 
                                    generatoriaus našumas yra bent:
                                    
                                                i)
                                             
                                             
                                                73,8 % – benzininėse arba E85 varomose transporto priemonėse be turbininio pripūtimo;
                                             
                                          
                                                ii)
                                             
                                             
                                                73,4 % – benzininėse arba E85 varomose transporto priemonėse su turbininiu pripūtimu;
                                             
                                          
                                                iii)
                                             
                                             
                                                74,2 % – dyzelinėse transporto priemonėse;
                                             
                                          
                                                iv)
                                             
                                             
                                                74,6 % – suskystintomis naftos dujomis (SND) varomose transporto priemonėse be turbininio pripūtimo;
                                             
                                          
                                                v)
                                             
                                             
                                                74,1 % – SND varomose transporto priemonėse su turbininiu pripūtimu;
                                             
                                          
                                                vi)
                                             
                                             
                                                76,3 % – suslėgtomis gamtinėmis dujomis (SGD) varomose transporto priemonėse be turbininio pripūtimo;
                                             
                                          
                                                vii)
                                             
                                             
                                                75,7 % – SGD varomose transporto priemonėse su turbininiu pripūtimu.“;
                                             
                                          
                              
                  
                        2)
                     
                     
                        3 straipsnis papildomas šiomis dalimis:
                        
                           „3.   Jeigu naujoviška technologija įdiegta dviejų rūšių arba mišriais degalais varomoje transporto priemonėje, patvirtinimo institucija išmetamo CO2 kiekio sumažėjimą registruoja taip:
                           
                                       a)
                                    
                                    
                                       dviejų rūšių degalais varomų transporto priemonių, naudojančių benziną ir dujinius degalus, išmetamo CO2 kiekio sumažėjimo vertė naudojant SND arba SGD;
                                    
                                 
                                       b)
                                    
                                    
                                       mišriais degalais varomų transporto priemonių, naudojančių benziną ir E85, išmetamo CO2 kiekio sumažėjimo vertė naudojant benziną.
                                    
                                 
                        
                           4.   Į patvirtintą išmetamo CO2 kiekio sumažėjimą, užregistruotą pagal ekologinės naujovės kodą Nr. 17, gali būti atsižvelgiama skaičiuojant gamintojų vidutinį savitąjį išmetamo CO2 kiekį iki 2020 kalendorinių metų imtinai.“;
                        
                     
                  
                        3)
                     
                     
                        priedo 2 ir 3 lentelės pakeičiamos taip:
                        „2 lentelė
                        
                        
                           Efektyviosios energijos sąnaudos
                        
                        
                                    Variklio tipas
                                 
                                 
                                    Efektyviosios energijos sąnaudos (Vpe) [l/kWh]
                                 
                              
                                    Benzininis/E85
                                 
                                 
                                    0,264
                                 
                              
                                    Benzininis/E85 turbininis
                                 
                                 
                                    0,280
                                 
                              
                                    Dyzelinis
                                 
                                 
                                    0,220
                                 
                              
                                    SND
                                 
                                 
                                    0,342
                                 
                              
                                    SND turbininis
                                 
                                 
                                    0,363
                                 
                              
                                     
                                 
                                 
                                    Efektyviosios energijos sąnaudos (Vpe) [m3/kWh]
                                 
                              
                                    SGD (G20)
                                 
                                 
                                    0,259
                                 
                              
                                    SGD (G20) turbininis
                                 
                                 
                                    0,275
                                 
                              
                           
                        
                           3 lentelė
                        
                        
                           Degalų perskaičiavimo koeficientas
                        
                        
                                    Degalų rūšis
                                 
                                 
                                    Perskaičiavimo koeficientas
                                 
                              
                                     
                                 
                                 
                                    [100 g CO2/l]
                                 
                                 
                                    [g CO2/l]
                                 
                              
                                    Benzinas/E85
                                 
                                 
                                    23,3
                                 
                                 
                                    2 330 
                                 
                              
                                    Dyzelinas
                                 
                                 
                                    26,4
                                 
                                 
                                    2 640 
                                 
                              
                                    SND
                                 
                                 
                                    16,3
                                 
                                 
                                    1 629 
                                 
                              
                                     
                                 
                                 
                                    [100 g CO2/m3]
                                 
                                 
                                    [g CO2/m3]
                                 
                              
                                    SGD (G20)
                                 
                                 
                                    18,0
                                 
                                 
                                    1 795 “
                                 
                              
                  
         
            2 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. birželio 8 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 111, 2019 4 25, p. 13.
         
            (2)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).
         
            (3)  2016 m. balandžio 14 d. Komisijos įgyvendinimo sprendimas (ES) 2016/588 dėl našiuosiuose 12 voltų kintamosios srovės generatoriuose naudojamos technologijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 101, 2016 4 16, p. 25).
         
            (4)  2009 m. balandžio 23 d. Europos Parlamento ir Tarybos reglamentas (EB) Nr. 443/2009, nustatantis naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (OL L 140, 2009 6 5, p. 1).
         
            (5)  https://circabc.europa.eu/w/browse/f3927eae-29f8-4950-b3b3-d2e700598b52